polyglot-tagger/wikipedia-language-snippets-filtered huggingface dataset:
கரிக்கட்டுமூலை நிலப்பரப்பு மிகவும் பெரிதாக இருந்த காரணத்தினால் வடக்கு தெற்கு என்று பிற்காலத்தில் பிரிக்கப்பட்டுள்ளது. குமுழமுனைக் கிராமம் கரிக்கட்டுமூலை தெற்கில் அடக்கப்பட்டமை குறிப்பிடத்தக்கது. இந்த நிலப்பகுதி அதிரியங்கோடு என்றும் அழைக்கப்பட்டுள்ளது. மதம்கொண்ட யானைகளை பிடித்துக் கட்டியதும், அந்த யானைகளின் பிளிறல் சத்தம் அந்தப்பகுதிகளில் அதிர்வுகளை ஏற்படுத்தியதனால் இந்தக் காரணப்பெயர் வந்ததாக செவிவழிக் கதைகள் தெரிவிக்கின்றன.
இந்தப் பிரதேசத்தில் கிழக்குமூலை என்று பிரிக்கப்பட்டிருந்த பிரதேசம் முல்லைத்தீவும் அதனை அண்டிய பிரதேசங்களுமேயாகும். மேற்குமூலை என்ற பிரிவு மன்னாரும் மாந்தையுமாக அமைந்திருக்கவேண்டும். ஆனால் கிழக்குமூலை என்பது வன்னிப்பிரதேசத்தின் மத்திய பகுதியிலும், அதற்கு அடுத்து மேற்குமூலை அமைந்திருப்பதற்கும் வரலாற்றோடு சம்பந்தப்பட்ட புராதன காரணங்கள் இருக்கின்றன. அதுபற்றி நீண்ட வரலாற்று ஆய்வுசெய்யப்பட வேண்டியது அவசியம்.
பிற்கால வரலாற்றாசிரியர்களும் தொடர்ந்து இதனையே எமுதியமையினால் இரண்டு இனத்தவர்களிற்கிடையே இடைவெளி அதிகரித்துவிட்டது என்று கூறலாம். பாளி மொழியில் எழுதப்பட்ட இந்த வரலாற்று ஏடுகளில் தென்னிந்தியாவிலிருந்து வந்த தமிழ் அரசர்களின் பெயர்கள், மற்றும் இடங்களின் பெயர்கள் அந்த மொழிக்கேற்ப எழுதப்பட்டிருந்த காரணத்தினால் அவர்கள் சிங்கள அரசர்கள் என்று வாதிடுபவர்களும் இருக்கின்றார்கள்.
இங்கிருந்த நாணயங்கள் இரண்டு வகையாகும். ஒன்று புராணாஸ் என்று அழைக்கப்பட்டுள்ளது. மற்றயது வட்ட வடிவமான நாணயங்கள் என்று ஆய்வாளர் எச்.பார்கர் அவர்கள் தமது நூலில் குறிப்பிட்டுள்ளார்.ஆனால் நாணயங்கள் பற்றி எழுதப்பட்ட பகுதிகள் ஒரு முழுமையான ஆய்வல்ல. அதனால் இதுவரை செய்யப்பட்ட ஆய்வுகளோடு சேர்த்து நீண்ட ஆய்வு செய்யப்படவேண்டியது அவசியம்.
1985ம் ஆண்டு இதுபோன்ற பல நாணயங்கள் முல்லைத்தீவில் கண்டெடுக்கப் பட்டுள்ளன. அன்றய சூழ்நிலையில் இதன்மீது மிகுந்த அக்கறை காட்டப்பட்டது. முல்லைத்தீவு நகரத்திற்கு வடக்கே இருந்த சிறிய தென்னந்தோட்டத்தின் உரிமையாளர் ஒருவர் வெள்ளை களிமண் இருந்த இடத்தை துப்பரவு செய்தபோது அதிலிருந்த நீரூற்றின் கீழ்பகுதியிலிருந்து இந்த நாணயங்களை கண்டுபிடித்தார்.
பெருநிலப்பரப்பு முழுவதும் சைவ சமயத்தின் இலிங்க வழிபாடு பரவியிருந்தது. துரதிஸ்டவசமாக பின்வந்த ஆங்கில மற்றும் தமிழ் வரலாற்றாசிரியர்கள் இலிங்க வழிபாட்டின் புராதனத்தை தவிர்த்தும், அதிகாரிகள் பற்றிய தவறான கருத்துக்களை கற்பனையாகவும் எழுதி அதனை உண்மையாக்க முற்பட்டமையினால் வரலாற்றில் குழப்பங்கள் ஏற்பட்டுள்ளமை தெளிவாகின்றது.
புராதன காலத்தில் கிழக்குப்பிரதேசங்களில் பிடிக்கப்படும் யானைகளை கொண்டுவந்து கட்டப்படும் பகுதி யானை கட்டும் மூலை என்ற அர்த்தத்தில் கரிக்கட்டுமூலை என்ற பெயரைப் பெற்றது என்று தெரிவிக்கப்படுகின்றது. கிழக்கு கரையோர கரிக்கட்டுமூலைப் பிரதேசத்தின் தெற்குமுனையில் குமுழமுனைக் கிராமத்தில் யானைகட்டும் தளம் அமைந்திருந்தது.
போர்த்துக்கேயரின் படையெடுப்பின்போது வன்னிப் பிரதேசத்தின் உட்பிரதேசங்களை கைப்பற்ற முடியாமல் போகவே இந்தப் பகுதிகளில் வன்னியனார்களின் நிர்வாகம் இடம்பெற்ற காரணத்தினால் வன்னியர்களுடைய நாடு என்ற பெயர் சூட்டினர் என்பதை ஒல்லாந்தரான பலூட்ஸ் அவர்களது வரைபடத்தில் தெரியவருகின்றது.
ஆங்கிலேயரான எச்.பார்க்கர் அவர்கள் இலங்கையிலுள்ள குளங்களைப்பற்றி ஆய்வுசெய்தவர் தனக்கு கிடைத்த பல தகவல்களை ஒன்றாகத் தொகுத்து 1909ம் ஆண்டு என்ற வரலாற்று நூலை வெளியிட்டுள்ளார். அதில் முல்லைத்தீவு நாணயங்கள் என்ற பிரிவு தனியாக எழுதப்பட்டுள்ளது.
வன்னித் தேர்தல் மாவட்டம் அறிமுகப்படுத்தப்பட்ட பின்னர் அனைவரும் கரையோரப் பிரதேசங்களையும் சேர்த்து வன்னி என்று அழைப்பது பாரம்பரியமாகிவிட்டது. ஆனால் வன்னி என்றழைக்கப்பட்ட பிரிவிற்குள் கரையோரப்பிரதேசங்கள் அடங்கவில்லை என்பது வரலாறு கூறும் உண்மையாகும்.
வரலாற்றின் அடிப்படையில் புராணாஸ் என்று ஒருவகையான நாணயங்கள் உருவாக்கப்பட்டுள்ளன. இவை வரலாற்றுக்கு முந்திய புராதன காலத்தில் இடம்பெற்ற வர்த்தகத்தின் அடையாளங்களாகும். : . “ ” 1909.688
முல்லைத்தீவில் கண்டுபிடிக்கப்பட்ட புராணாஸ் நாணயங்கள் செவ்வக வடிவிலுள்ளவை. வட்டவடிவிலுமான நாணயங்களும் கண்டுபிடிக்கப் பட்டுள்ளன. இவை செப்பு வெள்ளி போன்ற உலோகங்களினால் ஆனவை. அதிலுள்ள சின்னங்கள் பாதுகாப்பை குறிப்பனவாகும்.
காலப்போக்கில் ஒல்லாந்தர், ஆங்கிலேயர் ஆகியோர் தமது நிர்வாகத் தேவைகளிற்காக வன்னிப்பிரிவு என்று பதிவுசெய்து வைத்துள்ளனர். மேல்ப்பற்று வடக்கின் சில பிரிவுகளும் வன்னி எனஅழைக்கப்பட்டுள்ளன.
1993 ஆம் ஆண்டில் கலாநிதி மாறனால் சன் தொலைக்காட்சி என்ற அலைவரிசையும் மற்றும் இந்திய அரசுத்துறையாள் பொதிகை தொலைக்காட்சி என்ற அலைவரிசையும் 14 ஏப்ரல் 1993 ஆம் ஆண்டில் ஆரம்பிக்கப்பட்டன. அதை தொடர்ந்து 14 அக்டோபர் 1994 ஆம் ஆண்டு ராஜ் தொலைக்காட்சியும் மற்றும் 24 நவம்பர் 1994 இல் 'கோல்டன் ஈகிள் கம்யூனிகேஷன்' போன்ற பொழுதுபோக்கு அலைவரிசைகள் ஆரம்பமானது. இந்த தொலைக்காட்சிகள் வருகைக்கு பிறகு நாகாவின் மர்மதேசம் , பாலச்சந்திரனின் 'காதல் பகடை' , ரமணி விஸ் ரமணி , பிரேமி , காசளவு நேசம் மற்றும் ஏவிஎம் இன் தயாரிப்பில் 'முத்துக்கள்' , 'எனக்காகவா' , 'நிம்மதி உங்கள் சாய்ஸ்' , 'ஆட்சி இன்டெர்னஷனல்' , 'ஒரு பெண்ணின் கதை' மற்றும் நடிகை ராதிகா சரத்குமார் தயாரித்து மற்றும் நடித்த சித்தி போன்ற பல தொடர்கள் ஒளிபரப்பானது.
2017 ஆம் ஆண்டு காலத்திற்கு பிறகு ஒளிபரப்பாகும் பல தொடர்கள் தெலுங்கு, கன்னடம், மராத்தி, வங்காளம் மற்றும் ஹிந்தி தொடர்களின் மறு ஆக்கத் தொடர்கள் ஆகும். விஜய் தொலைக்காட்சி மற்றும் ஜீ தமிழ் போன்ற அலைவரிசைகள் தமது சகோதர அலைவரிசையியில் ஒளிபரப்பான வெற்றி தொடர்களை இலக்கு அளவீட்டுப் புள்ளியை மையமாக வைத்து மறு ஆக்கம் செய்கின்றன. அப்படி மறு ஆக்கம் செய்த தொடர்களான மௌன ராகம் , மெளன ராகம் 2 செம்பருத்தி , பூவே பூச்சூடவா , சிவா மனசுல சக்தி , பாரதி கண்ணம்மா , பாக்கியலட்சுமி , சத்யா , சத்யா 2 , கண்ணான கண்ணே மற்றும் திருமதி ஹிட்லர் போன்ற பல தொடர்கள் ஒளிபரப்பாகின்றன. ரோஜா மற்றும் பாரதி கண்ணம்மா போன்ற தொடர்கள் இலக்கு அளவீட்டுப் புள்ளியில் முதல் இடம் பிடித்துள்ளது என்பது குறிப்பிடத்தக்கது.
இலங்கையில் சக்தி தொலைக்காட்சி, நேத்திரா டிவி, வசந்தம் தொலைக்காட்சி போன்ற பல தமிழ் தொலைக்காட்சி அலைவரிசைகள் இருந்தாலும் அதிகளவான மக்கள் தமிழ்நாட்டுத் தொலைக்காட்சி தொடர்களையே அதிகமாக பார்க்கின்றனர், தமிழ் நாட்டு தொடர்கள் தமிழர்கள் மற்றும் இன்றி சிங்களவர்களாலும் பார்க்கப்படுகின்றது. இலங்கையில் தமிழ் தொடர்கள் தயாரிப்பது மிகவும் அரிது, இன்றளவும் தமிழ்நாட்டு தொலைக்காட்சி தொடர்களை வாங்கி இலங்கை தொலைக்காட்சியில் ஒளிபரப்பும் செய்து வரும் வழக்கம் உண்டு. 2014ஆம் ஆண்டு சக்தி தொலைக்காட்சியில் சின்னத்திரை என்ற தலைப்பில் மாதம் ஒரு தொடர் என்ற விகிதத்தில் ஒளிபரப்பு செய்து வந்தது. இலங்கை தமிழ் தொலைக்காட்சி நிறுவனங்கள் தொடர்களை தயாரிப்பதைவிட பல தரமான பொழுதுபோக்கு நிகழ்ச்சிகளை தயாரிப்பதில் தான் அதிக கவனம் செலுத்துகின்றது.
சிங்கப்பூர் நாட்டில் 1 செப்டம்பர் 1995 ஆம் ஆண்டு முதல் 'பிரீமியர் 12' என்ற பெயரில் தமிழ் மொழி அலைவரிசை சேவை ஆரம்பிக்கப்பட்டது. 2008 ஆம் ஆண்டு முதல் வசந்தம் தொலைக்காட்சி என்று பெயர் மாற்றம் செய்யப்பட்டு ஒளிபரபபாகி வருகின்றது. இந்த அலைவரிசையில் வேட்டை 1 , நியங்கள் , நீயா , கண்ணும் கண்ணும் கொள்ளையடித்தால் , ரௌத்ரம் , சிங்கா ஏர்லைன்ஸ் , அறிவான் , தில்லானா , யார்?
ரோமியோ அண்ட் ஜூலியட் , கவசம் போன்ற பல வித்தியாசமான கதைக்கரு கொண்ட தொடர்கள் ஒளிபரப்பாகி 'ஆசிய தொலைக்காட்சி விருது'களும் வென்றது என்பது குறிப்பிடத்தக்கது.
தமிழ் தொலைக்காட்சி தொடர்கள் அல்லது தமிழ் சீரியல் என்பது தமிழ்நாடு, சிங்கப்பூர், மலேசியா மற்றும் இலங்கை போன்ற நாடுகளில் வாழும் தமிழர்களால் தயாரிக்கப்படும் ஒரு பொழுதுபோக்கு அம்சம் ஆகும். பெரும்பாலான தொடர்கள் தமிழ்நாட்டில் தயாரிக்கப்பட்டு இந்தியா, இலங்கை, சிங்கப்பூர், மலேசியா, அசுத்திரேலியா, கனடா, அமெரிக்கா மற்றும் ஐரோப்பிய நாடுகளில் வாழும் தமிழ் மக்களால் அதிகம் பார்க்கப்படுகின்றன. பெரும்பாலான தமிழ் மொழித் தொடர்கள் குடும்ப சார்ந்த கதைக்களத்துடன் தயாரித்து ஒளிபரப்பு செய்து வருகின்றது. அதே தருணம் நகைச்சுவை, காதல், திகில், பரபரப்பூட்டும், மர்மம், வரலாறு போன்ற வகைகளிலும் தயாரிக்கப்படுகிறது.
அதிகமக்களால் பார்க்கப்படும் தொலைக்காட்சி தொடர்களில் சன் தொலைக்காட்சிக்கு முதல் இடம். அடுத்தபடியாக விஜய் தொலைக்காட்சி மற்றும் ஜீ தமிழ், கலர்ஸ் தமிழ் தொலைக்காட்சி, ராஜ் தொலைக்காட்சி, ஜெயா தொலைக்காட்சி, பொதிகை தொலைக்காட்சி, புதுயுகம் தொலைக்காட்சி தொடர்கள் உள்ளது. இந்த தொலைக்காட்சியில் ஒளிபரப்பாகும் தொடர்கள் பெரும்பாலும் குடும்ப கதைகள்தான். ஆரம்பகாலத்தில் வாரநாட்களில் தொடர்களை ஒளிபரப்பாகி வந்ததது, 2000ஆம் ஆண்டு கால பகுதியில் திங்கள் முதல் வெள்ளி வரை ஒளிபரப்பாகியது, 2015ஆம் ஆண்டுக்கு பிறகு சன் தொலைக்காட்சி, விஜய் தொலைக்காட்சி, ஜீ தமிழ் போன்ற அலைவரிசைகள் திங்கள் முதல் சனிக்கிழமை தொடர்கள் ஒளிபரப்பாக்கி வருகின்றது.
2010 ஆம் ஆண்டு முதல் 2016 ஆம் ஆண்டு வரை பாலிமர் தொலைக்காட்சி, ராஜ் தொலைக்காட்சி, விஜய் தொலைக்காட்சி, ஜீ தமிழ், ஜெயா தொலைக்காட்சி, கலர்ஸ் தமிழ், புதுயுகம் தொலைக்காட்சி, சன் தொலைக்காட்சி மற்றும் வேந்தர் தொலைக்காட்சி போன்ற பல அலைவரிசைகளில் இந்தி மொழி மாற்றுத் தொடர்கள் ஒளிபரப்பாகி நேரடி தமிழ்த் தொடருக்கு மிகப்பெரிய சவாலாக அமைந்தது. அதை எதிர்த்து பல சின்னத்திரை நடிகர்கள் போராட்டம் மேட்கொண்டனர். அதன் விளைவாக 2015 ஆம் பின்பகுதியில் மொழிமாற்று தொடர்களின் ஆதிக்கம் சரிவடைந்து பல தரமான நேரடித் தமிழ் தொடர்கள் தயாரிக்கப்பட்டு ஒளிபரப்பாகிறது.
இங்கு தயாரிக்கப்படும் தொடர்களில் தென் கொரியா மற்றும் சீனா தொடர்களின் தாக்கம் அதிகமக உள்ளது. இந்த தொடர்கள் கிழமையில் 4 நாட்கள் ஒளிபரப்புகிறது, தொடர்களின் அத்தியாயங்கள் 30 முதல் 60 வரை, 1 முதல் 5 பருவங்கள் எடுக்கப்படுகிறது. இவர்களின் தொடர் நவீன காலத்திற்கு ஏட்ப பிரமாண்டமாக மற்றும் கதை அம்சங்கள் இளைஞர்களை கவரும் வகையில் காதல், மருத்துவம், கற்பனை, விடலைப் பருவம், திகில், மர்மம், நகைச்சுவை நாடகம், பரபரப்பூட்டும், அதிரடி போன்ற பல வகைகளுடன் பாடல் காட்சிகள் என பல சிறப்பு அம்சங்களுடன் தயாரிக்கப்படுகிறது.
அனைத்துலக ஒலிபரப்புக் கூட்டுத்தாபனம் தமிழ் என்ற தொலைக்காட்சி வருகைக்கு பிறகு ராதிகாவின் ராடான் மீடியாவொர்க்ஸ் என்ற நிறுவனத்துடன் இணைத்து தயாரித்த தொடர் யாழினி, இந்த தொடர் இலங்கை தமிழர்களின் வாழ்க்கையை பிரதிபலிக்கும் முதல் நெடும் தொடர் ஆகும். இந்த தொடர் இலங்கை தொலைக்காட்சியான சக்தி தொலைக்காட்சிலும் ஒளிபரப்பானது. இதையடுத்து இலங்கை யாழ்ப்பாணத்தில் தயாரிக்கப்பட்ட முதல் நெடும் தொடர் 'மர்மக்குழல்' என்ற தொடர் ஆகும். இந்த தொடரில் முற்றிலும் இலங்கைத் தமிழர்களே நடித்துள்ளார்கள் என்பது குறிப்பிடத்தக்கது.
தமிழ் மொழியில் முதல் முதலில் 1980-ஆம் ஆண்டுகளில் தொடர்கள் தயாரிக்கப்பட்டு தூர்தர்ஷன் என்ற அலைவரிசையில் ஒளிபரப்பானது. அதை தொடர்ந்து 1990-ஆம் ஆண்டுகளில் பெரும்பாலான தொடர்கள் வாரத்தில் ஒரு நாள் மட்டுமே ஒளிபரப்பானது. தற்பொழுது சன் தொலைக்காட்சி, விஜய் தொலைக்காட்சி, ஜீ தமிழ், கலர்ஸ் தமிழ், ஜெயா தொலைக்காட்சி, சன் லைப், வசந்தம் தொலைக்காட்சி, பாலிமர் தொலைக்காட்சி, சக்தி தொலைக்காட்சி, ராஜ் தொலைக்காட்சி, பொதிகை தொலைக்காட்சி போன்ற பல தொலைக்காட்சிகள் தமிழில் இயக்குகின்றன.
தமிழ் தொடர்கள் முதலில் மேடை நாடகங்களை எடுத்து 1980–1990 வரை காலங்களில் ஒரு குறிப்பிட்ட நேரத்தில் தூர்தர்ஷன் என்ற அலைவரிசையில் ஒளிபரப்பு செய்யப்பட்டது. அதை தொடர்ந்து 1986 ஆம் ஆண்டில் ஏவிஎம் தயாரிப்பில் 'ஒரு மனிதனின் கதை', 'நேற்றைய மனிதர்கள்' , நாணயம் மற்றும் பிரபல இயக்குனர் பாலச்சந்திரன் என்பவர் 'மின் பிம்பங்கள்' என்ற தயாரிப்பு நிறுவனத்தின் கீழ் இயக்கிய 'ரயில் சிநேகம்' போன்ற சில தொடர்கள் தூர்தர்ஷன் என்ற அலைவரிசையில் ஒளிபரப்பானது.
2020 ஆம் ஆண்டு கொரோனாவைரசு பெரும் தொற்று நோய் பரவல் காரணமாக தமிழ்த் தொலைக்காட்சித் துறை மிகப்பெரிய சவால்களை எதிர்கொண்டது. இதன் விளைவாக ஏப்ரல் 3 முதல் எல்லா தொடர்களும் தற்காலிகமாக நிறுத்தப்பட்டு ஜூலை 27, 2020 ஆம் ஆண்டு முதல் மீண்டும் ஒளிபரப்பானது. அதே தருணம் மின்னலே, தமிழ்ச்செல்வி, அழகு, ராசாத்தி அரண்மனை கிளி, நாம் இருவர் நமக்கு இருவர்-1 மற்றும் நாயகி-1 போன்ற பல தொடர்கள் நிறுத்தப்பட்டுள்ளது என்பதும் குறிப்பிடத்தக்கது.
மலேசியா நாட்டில் த. ஆனந்தகிருஷ்ணன் என்பவரால் 1 ஜூன் 1996 ஆம் ஆண்டு அஸ்ட்ரோ வானவில் என்ற முதல் தமிழ் பொழுதுபோக்கு அலைவரிசை ஆரம்பிக்கப்பட்டது. அதை தொடர்ந்து 2013 ஆம் ஆண்டு 'ஆஸ்ட்ரோ வின்மீன்' என்ற தொலைக்காட்சி ஆரம்பமானது. இந்த தொலைக்காட்சியில் களவாணி கண்டுபிடி , கல்யாணம் 2 காதால் , யார் அவன் , ராமானுஜன் , சீரியல் பேய் போன்ற பல குறும் தொடர்கள் ஒளிபரப்பானது.
தற்காலத்தில் உலகம் முழுவதும் தமிழ் தொலைக்காட்சித் தொடர்கள் மூன்று பிரிவுகளின் கீழ் பிரிக்கப்பட்டு பகல் நேரத்தொடர்கள் , மாலை நேரத்தொடர்கள் மற்றும் இரவுத்நேர தொடர்கள் என்ற பிரிவில் ஒளிபரப்பாகி வருகின்றது. இன்று பல அலைவரிசைகள் நாடகத் தொடர்களை ஒளிபரப்பும் போது இலக்கு அளவீட்டுப் புள்ளியை அதிகமாகப் பெறுவதற்குத் தொலைக்காட்சி அலைவரிசைகள் விரும்புகின்றன.
சன் தொலைக்காட்சியில் ஒளிபரப்பான நாதஸ்வரம் என்ற தொடரின் ஆயிரமாவது அத்தியாயத்தை மார்ச் 5, 2015ஆம் ஆண்டு காரைக்குடி அருகில் உள்ள பள்ளத்தூர் கிராமத்தில் இருந்து இடைவேளை இன்றி, தொடர்ச்சியாக தொலைக்காட்சியில் நேரடியாக ஒளிபரப்பு செய்யப்பட்டது. இந்தக் காட்சியை சரத் கே. சந்தர் ஒளிப்பதிவு செய்தார். உலகத் தொலைக்காட்சி வரலாற்றில் தொடர்ச்சியாக ஒரே ஷாட்டில், 23 நிமிடங்கள் 25 வினாடிகளில் ஒளிபரப்பான தொடர் ஆகும்.
தமிழ்நாட்டில் 1980களில் இருந்து தொலைக்காட்சித் தொடர்கள் ஒளிபரப்ப ஆரம்பமானது. தமிழ் தொடர்கள் முதலில் மேடை நாடகங்களை எடுத்து 1980–1990 வரை காலங்களில் ஒரு குறிப்பிட்ட நேரத்தில் தூர்தர்ஷன் என்ற அலைவரிசையில் ஒளிபரப்பு செய்யப்பட்டது. அதை தொடர்ந்து 1986-ஆம் ஆண்டில் ஏவிஎம் மற்றும் கவிதாலயா போன்ற தயாரிப்பு நிறுவனங்களால் குடும்ப சார்ந்த கதைக்களத்துடன் குறுந்தொடர்கள் தயாரித்து ஒளிபரப்பப்பட்டன.
மாயாவி என்ற தொடர் முதல் இந்திய மற்றும் ஆசிய முப்பரிமாண தொலைக்காட்சித் தொடர் ஆகும். இந்த தொடர் 2006ஆம் ஆண்டு ஜெயா தொலைக்காட்சியில் ஒளிபரப்பானது. இது இந்தி, தெலுங்கு மொழி, மலையாளம், மராத்திய மொழி, குஜராத்தி, கொரிய மொழி, மாண்டரின் மொழி, மற்றும் ஆங்கிலம் போன்ற பல மொழிகளில் மொழி மாற்றம் செய்யப்பட்டு பல நாடுகளில் ஒளிபரப்பான முதல் தமிழ் தொடர் என்பது குறிப்பிடத்தக்கது.
தற்காலத்தில் தமிழ் தொடர்களின் கதைகள் சந்தர்ப்பத்திற்கு ஏட்ப மாற்றப்படும் வழக்கம் உண்டு. ஒரு தொடர் உருவாகும் பொது முழு கதையையும் எழுதிய பிறகு எடுப்பதில்லை, காரணம் இலக்கு அளவீட்டுப் புள்ளியை அதிகமாகப் பெறுவதற்குகாக கதைகள் மாற்றப்படும். தமிழ்த் தொடர்கள் பெரும்பாலும் கூட்டு குடும்ப கதை, கணவன் மனைவி அல்லது மாமியார் மருமகள் கதையை மையமாக வைத்துதான் எடுக்கப்படுகின்றது.
இந்த ஆண்டுகளில் எல்லா வீடுகளிலும் தொலைக்காட்சி பேட்டி சென்று அடைந்த காரணத்தால் தமிழ்த் தொலைக்காட்சி துறை மிகவும் பிரபலமானது. 2000 ஆண்டுகளில் மக்கள் தொலைக்காட்சி கலைஞர் தொலைக்காட்சி , மெகா தொலைக்காட்சி , ஜீ தமிழ் மற்றும் வசந்த் தொலைக்காட்சி போன்ற பல பொழுதுபோக்கு அலைவரிசைகள் புதிதாக ஆரம்பிக்கப்பட்டது.
சன் தொலைக்காட்சி வரலாற்றில் முதல் முறையாக கிழமை நாட்களில் ஒளிபரப்பான முதல் மொழி மாற்றுத்மொழி மாற்றுத் தொடர் நாகினி ஆகும். இந்த தொடர் ஜூன் 27, 2016 முதல் ஜனவரி 21, 2017 வரை திங்கள் முதல் சனிக்கிழமை வரை இரவு 10 மணிக்கு ஒளிபரப்பாகி 178 பகுதிகளுடன் நிறைவு பெற்றது. இது ஒளிபரப்பாகி சில கிழமைகள் இலக்கு அளவீட்டுப் புள்ளியில் 5வது இடம் பிடித்துள்ளது.
இந்த நாட்டு சின்னத்திரை நட்சத்திரங்களை கௌரவிக்கும் விதமாக வருடத்திற்கு ஒரு முறை 'பிரதான விழா' என்று பெயரில் விருதுகள் வழங்கப்படுகின்றன. 2020 ஆம் ஆண்டு முதல் சிங்கப்பூர் தமிழ்த் தொடர்கள் தமிழ்நாட்டுத் தொலைக்காட்சியான பாலிமர் தொலைக்காட்சியில் ஒளிபரப்பானது. உயிரே, அறிவான் மற்றும் வேட்டை போன்ற தொடர்கள் ஜீ5 என்ற ஓடிடி தளத்திலும் வெளியானது.
2010 ஆம் ஆண்டுகளில் நாதஸ்வரம் , அழகி , சரவணன் மீனாட்சி , பொம்மலாட்டம் , தெய்வமகள் , கல்யாணம் முதல் காதல் வரை , நந்தினி போன்ற பல வெற்றி தொடர்கள் ஒளிபரப்பானது. இந்த காலப்பகுதியில் இலக்கு அளவீட்டுப் புள்ளி பரவலாக அறியப்பட்ட வார்த்தையாகும்.
ஐக்கிய இராச்சியத்தில் உள்ள தீபம் தொலைக்காட்சியில் இலங்கை தமிழர்களால் முதல் முதலில் தயாரிக்கப்பட்ட நெடும்தொடர் சித்திரா, இந்த தொடர் ஐரோப்பா நாடுகளில் உள்ள தமிழர்களால் அதிகளவாக பார்க்கப்பட்டது. இந்த தொடர் இலங்கை தொலைக்காட்சியான நேத்திரா தொலைக்காட்சியிலும் ஒளிபரப்பானது என்பது குறிப்பிடத்தக்கது.
சன் தொலைக்காட்சியில் ஒளிபரப்பான மெட்டி ஒலி என்ற தொடர் மிகப்பெரிய மக்கள் மத்தியில் மிகவும் பிரபலமான வெற்றித் தொடர் ஆகும். இந்த தொடர் பொதுவாக 48.3 இலக்கு அளவீட்டுப் புள்ளியை பெற்றுள்ளது. இந்த தொடரில் நடித்த கலைஞர்களுக்கு தமிழ்நாடு அரசால் கலைமாமணி விருதுகள் வழங்கப்பட்டது என்பது குறிப்பிடத்தக்கது.
பெரும்பாலான தமிழ்த் தொடர்களின் கதைகள் குடும்பம், நகைச்சுவை, மர்மம் போன்றவற்றை மையமாக வைத்தே தயாரிக்கப்பட்டது. பிரபல புதின எழுத்தாளர் இந்திரா சௌந்தரராஜானின் நாவல்களை மையமாக வைத்து 'இயந்திர மனிதன்', மர்மதேசம், கிருஷ்ணதாசி, 'விடாது கருப்பு', 'சிவமயம்' போன்ற பல தொடர்கள் உருவாக்கப்பட்டது.
தமிழ்த் தொலைக்காட்சி வரலாற்றில் முதல் முறையாக நந்தினி என்ற தொடர் தமிழ், தெலுங்கு, கன்னடம், மலையாளம் போன்ற நான்கு மொழிகளில் தயாரிக்கப்பட்ட முதல் தொடர் ஆகும். இந்த தொடர் சனவரி 23, 2017 முதல் டிசம்பர் 22, 2018 ஆம் ஆண்டு வரை இரவு 9 மணிக்கு சன் தொலைக்காட்சியில் ஒளிபரப்பானது.
2000 ஆம் ஆண்டில் குட்டி பத்மினியின் கிருஷ்ணதாசி ,கவியாஞ்சலி , மெட்டி ஒலி , கோலங்கள் கல்கி , காதலிக்க நேரமில்லை போன்ற பல நெடும் தொடர்கள் ஒளிபரப்பானது.
2013 ஆம் ஆண்டு முதல் 2014 ஆம் ஆண்டு வரை முதல் முறையாக கொரியன் தொடர்கள் தமிழில் மொழியில் கே-தொடர்கள் என்ற பெயரில் ஒலிச்சேர்க்கை மாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது.
இந்த ஆண்டு சின்னத்திரையில் இருந்து சிவகார்த்திகேயன், வாணி போஜன் மற்றும் பிரியா பவானி சங்கர் போன்ற நடிகர்கள் வெள்ளித்திரையில் நடித்து வெற்றியும் கண்ண்டுள்ளனர் என்பது குறிப்பிடத்தக்கது.
மர்மதேசம் என்ற தொடர் 1997ஆம் ஆண்டு ஒளிபரப்பாகி தமிழர்கள் மத்தியில் பிரபலமான தொடர் ஆகும். இந்த தொடர் குறுந்தட்டு வடிவிலும் நல்ல வியாபாரம் செயப்பட்டது என்பது குறிப்பிடத்தக்கது.
நடிகை ராதிகா நடித்த சித்தி என்ற தொடர் இந்திய தொடர்களில் அதிகம் பார்க்கப்பட்ட தொடர்களில் ஒன்றாகும், மேலும் அந்த நேரத்தில் அதிகம் பார்த்த தமிழ் தொடரும் இதுவாகும்.
இந்த ஆண்டுகளில் பல பிரபல வெள்ளித்திரை நடிகைகளான மீனா, கௌசல்யா, தேவயானி, குஷ்பூ, சங்கவி, சிம்ரன், மற்றும் கௌதமி போன்ற நடிகைகள் சின்னத்திரையில் அறிமுகமான ஆண்டு ஆகும்.
முதல் தமிழ்த் தொலைக்காட்சி தொடர்களுக்கான விருது 1996 இல் சிங்கப்பூர் நாட்டில் பிரீமியர் 12 என்ற அலைவரிசை மூலம் 'பிரீமியர் 12 விருதுகள்' என்ற பெயரில் வழங்கப்பட்டது.
2019 ஆம் ஆண்டு கால பிற்பகுதியில் 7கே, அமாயா, ருத்ராக்ஷரா, போன்ற சில தரமான தொடர்கள் சக்தி தொலைக்காட்சியால் தயாரிக்கப்பட்டு ஒளிபரப்பானது.
கற்கோவளத்து மக்களால் அறிக்கை செய்யப்படுகின்ற கலைவடிவங்களாக கும்மி, கரகம், உடுக்கு, கூத்து, இசைநாடகம் போன்ற கலைகள் காணப்படுகின்றன. கும்மியடிப்பதன் மூலம் அம்மனை மகிழ்விக்கலாம் என்ற நம்பிக்கை இவ்வூர் மக்களிடையே காணப்படுகின்றது. இவர்களுடைய குலதெய்வமாக விளங்குகின்ற கும்பிமணல் முத்துமாரியம்மன் கோவிலில் கும்மியடித்தலும், கும்மியடித்து முடிந்தபின்பு பல்வேறுபட்ட பாத்திரங்களை ஏற்று நடித்து மகிழ்வதும் பலநூறு ஆண்டுகளுக்கு முன்பிருந்து நடைபெற்றுவருகின்றது. தொன்றுதொட்டு கும்மியடிப்பதில் சிறுவர்கள் முதல் வயதுமுதிர்ந்த பெண்கள் வரை ஊரிலேயுள்ள அனைவரும் கலந்து கொள்ளுவார்கள். கும்பி முத்துமாரியம்மன் ஆலயத்தில் ஆண்டுதோறும் சித்திரா பௌர்ணமிக்கு முதல் ஒன்பது நாட்களும் நவராத்திரி விழாவின் பொழுதும் தொடர்ந்து ஒன்பது நாட்கள் கும்மியடிப்பார்கள்.
கிராமிய வழிபாட்டு முறைகள் உள்ள பல ஆலயங்கள் கற்கோவளத்தில் உண்டு. தொடக்கக் காலங்களில் கிராமிய வழிபாட்டு முறையிலிருந்து தற்பொழுது பூசகர்களால் பூசை செய்யப்பட்டு வந்தாலும் இவ்வாலயங்களில் பொங்குதல், வேள்வி செய்தல், உருவாடுதல் , மடைபரப்புதல், பஜனைசெய்தல் போன்றன நடைபெற்று வருகின்றன. சச்சியம்மன், முனியப்பர் போன்ற ஆலயங்களில் வருடாவருடம் மடை செய்யப்பட்டு வருகின்றது. இம்மடையின்பொழுது கள்ளு, சாராயம், போன்ற குடிவகைகளும் இறைச்சி, மீன், முட்டை, பழங்கள் போன்ற உணவுவகைகளும் படைக்கப்படுவதோடு ஆண்களும் பெண்களும் உருவாடி குடிவகைகள், உணவு வகைகளைத் தாமும் உண்டு பிறருக்கும் கொடுப்பார்கள். கும்மியடித்தல், உடுக்கடித்தல் போன்ற சந்தர்ப்பங்களிலும் உருவாடி கட்டுச்சொல்லுகின்ற வழமையும் உண்டு.
கற்கோவள மக்கள் கடற்றொழிலினை முக்கிய தொழிலாகக் கொண்டு தங்களுடைய வாழ்க்கைச் செயற்பாடுகளை மேற்கொள்ளுகின்றனர். இவ்வூரில் சிறீகும்பி முத்துமாரி அம்மன், கும்பி முருகன், வீரபத்திரர் போன்ற ஆலயங்கள் உள்ளன. இவ்வாலயங்களைக் களமாகக் கொண்டு கூத்துகள், இசைநாடகங்கள், கும்மி, கரகம், உடுக்கு, நடனம் எனப் பல்வேறுபட்ட கலைவடிவங்கள் இங்கு வளர்ச்சியடைந்து வருகின்றன.
கற்கோவளம் என்பது இலங்கையின் வடக்கே யாழ்ப்பாண மாவட்டம், வடமராட்சிப் பகுதியில் அமைந்துள்ள வரலாற்றுப் புகழ்மிக்க ஓர் ஊராகும். இது வங்கக்கடலை கிழக்குப்புற எல்லையாகக் கொண்ட ஊராகும். இது பருத்தித்துறைக்கு தென்கிழக்காக ஏறத்தாழ 2 கிலோமீட்டர் தூரத்தில் அமைந்துள்ளது. இவ்வூருக்கு அருகாமையில் தும்பளை, வராத்துப்பளை, புனிதநகர் ஆகிய ஊர்கள் அமைந்துள்ளன.
கடலுக்குள் கற்களைக் கொண்ட நீண்ட தரைமுனை யுள்ள ஊர் என்பதே கற்கோவளம் எனப்பட்டது என பேராசிரியர் இ. பாலசுந்தரம் குறிப்பிடுகிறார்.
குழலிசைக் கருவி, தோலிசைக் கருவி. நரம்பிசைக் கருவி, கஞ்சக் கருவி என்று இசைக்கருவிகளின் வகைகள் குறித்து செவ்வியல் இலக்கியத்தில் காண முடிகிறது. இம்மலை மக்கள் கொண்டுள்ள இசைக் கருவிகளில், நரம்பிசைக் கருவியைத் தவிரப் பிறவற்றைக் காண முடிகிறது.
கோத்தர் இசைக் கருவிகள் : இன மக்களிடம் குழலிசைக் கருவியான 'குரல்' வாத்தியம் காணப்படுகிறது. இதனை ஊதுகுழல், பீக்கி, குரல் என்றும் தமிழில் கூறுகின்றனர். கோத்தர்கள் பேசும் மொழியில் இதற்குக் 'கொலு' என்கின்றனர். மேலும், குழலிசைக் கருவியான 'கொம்பு' எனும் இசைக் கருவி ஒன்றும் காணப்படுகிறது. இவர்களது மொழியில் இதனை 'கொப்' என்கின்றனர். தோலிசைக் கருவியாக மத்தளம் எனும் இருபுற முழவு இசைக் கருவி உள்ளது. இம்மத்தளத்தைப் 'பர்' என்கின்றனர். தமிழில் மத்தளம் என்றும் 'மேளம்' என்றும் கூறுகின்றனர். ஒரு புற முடிவு வகையில் அமையும் தம்பட்டை எனும் ஒரு தோலிசைக் கருவியை இவர்கள் பயன்படுத்துகின்றனர். கோத்தர்கள் மொழியில் 'த பட்க்' என்று கூறுகின்றனர். தமிழில் 'தம்பட்டை' என்றும், 'கொட்டு' என்றும் அழைக்கின்றனர்.
இருளர் இசைக் கருவிகள் : இதே குழலிசைக் கருவி காணப்படுகிறது. இதற்குப் 'பீக்கி' என்று அழைக்கின்றனர். மத்தளத்தை, மத்தளம் என்றே அழைக்கின்றனர். இதனைத் தோளில் தொங்க விட்ட நிலையில் வாசிப்பர். குஞ்சப்பனை, கோளிக்கரை, மூப்பக்காடு, கொலக்கம்பை ஆகிய இடங்களில் காணப்படுகிற தோல் பானைத் தாளக் கருவி இருபுற முழவு ஆகும். இத்தோல் பானைத் தாளக் கருவியினை, 'கடிமெ' என்று அவர் தம் மொழியில் கூறுகின்றனர். இது ஒரு மண் பானையில் இருபுறங்களிலும் தோல் கொண்டு இழுத்துக் கட்டப்பட்டுள்ளது. இக்கருவி குன்னூர், கோத்த கிரிப் பகுதிகளில் வாழும் இருளர்களால் மட்டும் பயன்படுத்தப்படுகின்றது. இவர்கள் பயன்படுத்தும் இரு மத்தளங்களில் ஒன்று, 'பொரெ/பெரெ' என்பதாகும்.'கும் கும்' என இசை தரும் மத்தளத்தை, 'கும் பொரை' என்று கூறுகின்றனர். குழலிசைக் கருவியை, 'கேல்' என்று கூறுகின்றனர்.
கஞ்சக் கருவிகள் : ஆடும் போது ஆடவர்கள் மட்டும் கால்களில், கால் மணிக் கச்சங்கள் அணிந்து கொள்கின்றனர். குமிழ் கொண்ட வட்டத் தகட்டுச் சால்ரா இரண்டு கொண்டு, 'சிங்கி' இசைக் கருவி இசைக்கப் படுகிறது. இதனை 'சால்ரா' போன்று வாசிக்கின்றனர். மேலும், இதனைச் 'சால்ரா' என்றும் அழைக்கின்றனர். வட்டமணித்தட்டு ஒன்றினை மரக்கட்டையால் அடித்துப் பயன்படுத்திக் கொள்கின்றனர்.
மத்தளம் வாசிக்கும் முன் கோத்தர், இருளர் ஆகியோர் முன் நடவடிக்கையினை மேற்கொள்கின்றனர். தோல் பகுதி விரைப்பாக இருக்குமானால் நாதம் இனிமையாகவும் ஒலிப்புத்தன்மை கூடியதாகவும் அமையும். எனவே மத்தளம் வாசிப்பவர்கள், தம் மத்தளக் கருவிகளின் தோல் பகுதியினைச் சூடுபடுத்திக் கொள்ள, அடிக்கடி நெருப்பில் அனல் தைக்குமாறுசெய்து கொள்கின்றனர்.
இடப்புறக் கையால், இடப்புற மார்பின் பக்க வாட்டில் மத்தளத்தை அணைத்து, ஒரு புறத்தே இரு கைவிரல்களாலும் வாசிப்பர். முழவுப் பகுதிகளுக்கு மேற்பகுதியில், கட்டப்பட்ட கயிற்றின் வழியே இடப்புறத் தோளில் மத்தளம் தொங்க விடப்பட்டிருக்கும். மத்தளத்தை அணைத்துள்ளவாறு வாசிக்கும் கை விரல்களிலிருந்து, எழும் தாள இசை உரத்த தன்மையின்றியும், வலப்புறக் கை விரல்களால் வாசிக்கும் தாள இசை, உரத்த ஓசையுடையதாக இருக்கும். கோத்தர்கள் கொண்டுள்ள இரு மத்தளங்களில் ஒன்றான, "குப்பர்' தரும் தாள நடை 'ட்டேட்.டே.டுபுக்கு.டுப்பே' என்பதாகும்.
கோளிக்கரை இருளர்களிடம் பெறப்பட்ட, மத்தளம் வாசிப்பு ஓசை முறையை, அம்மக்கள் வாசித்துக் காட்டிச் சொல்ல, ஒரு ஆய்வாளரால், கீழ்கண்டவாறு, குறிக்கப் பட்டவை ஆகும்.
'கின்வர்' தரும் தாள நடையில், 'டின்.டேக்.டக்ன்.டேக்' என்று சொல்லிக் காட்டுகின்றனர். இருளர் கொண்டுள்ள கும் பொரெ: 'கும்.தா.கும.தா.கும்.தா.கும்.தா' எனவும்,
பொக்காபுரம் இருளர்கள் வாசிக்கும் இசைக்கருவிகளின் வாசிப்பு நடைகளை, வாயினால் சொல்லிக் காட்ட முடியவில்லை. மாறாக, இசைக் கருவிகளின் வழியே மட்டுமே நடைகளை உணர்த்திக் காட்டும் திறன் பெற்றுள்ளனர். வாய் வழியே வாசிப்பு நடைகளைச் சொல்லிக் காட்டும் அளவுக்குத் திறன் பெற்றிருக்கவில்லை.
குன்னுரர் வட்டத்தில் உள்ள மூப்பக்காடு என்னும் ஊர் இருளர்கள், 'ஜிப்.ஜிபிக்கா.ஜிபிம்.ஜிப்.ஜிபிக்கா.ஜிபிம்.', என்றவாறு மத்தளத்தில், நடை வாசிக்கும் முறையினை வாய் வழியே சொல்லிக் காட்டு கின்றனர்.
மரக்குழல் பகுதியில், ஐந்து துளைகள் இடப் பட்டிருக்கும். குழலிசைக் கருவியைக் கையால் பிடித்து, வாயில் வைத்து, துளைகளைக் கை விரல்களால் அடைத்தும், விடுத்தும், மூச்சு இழுத்து வாசிக்கின்றனர். நாட்டுப்புறங்களில், 'ஒத்தூதிக் குழலிசைக் கருவி' என்று ஒன்று உண்டு. இதனை வாய் வழியே, காற்றினைக் கொடுத்து, ‘ம் . . ம் . . ம் . . ம்’ எனத் தொடர்ந்து ஒரியல்பு இசை தருமாறு இயக்குவர். இதனைக் கை விரல்கள் கொண்டு, துளைகளை அடைத்தும் விடுத்தும் செய்வதில்லை. இந்த குழலிசைக் கருவியை வாசிப்போர், தொடர்ந்து இசைக்குமாறு செய்யவேண்டி, வாய்ப் பகுதியில் காற்றைச் சேமித்துக் கொண்டு, தொடர்ந்து குழலுக்குள் செலுத்துவர். ஒத்தூதிக் குழல் வாசிக்கும் கலைஞர்களின் வாய் புடைத்திருப்பது போலவே, இடைவிடாது கை விரல்களால் வாசிக்கும் கலைஞர்களின் வாயும் புடைத்திருக்கும்.
'லலாலி.லாலிலி.லாலே' என்றவாறு, இசை நடை அமைந்து இருப்பதாகக் கூறுகின்றனர். கோளிக்கரை இருளர்கள் வெவ்வேறு, பாடல் மெட்டுக்களை, தாம் ஆடும் ஆட்டத்திற்கு ஏற்றாற் போல, குரல் வாத்தியம் கொண்டு வாசிக்கின்றனர்.இக்குரல் இசைக்கருவியை, வாசிக்கத் தொடங்கும் முன், வாயின் எச்சிலைச் செலுத்தி, ஒலிவெளிக் கிண்ணம் வரை அமைந்துள்ள குழல் பகுதியை ஈரப்படுத்துவது வழக்கம். ஏனெனில், புல் குழல் பகுதி, ஈரத்தில் தோய்ந்தாலன்றி, நல்ல நாதம் தராது. அவசரமாக வாசிக்க வேண்டிய, சூழ்நிலைகள் வந்தால், எச்சிலுக்கு மாற்றாகத் தண்ணீரையேனும் ஊற்றி, அந்த குழல் உறுப்புகளை ஈரப்படுத்துவது உண்டு.
மத்தளத்தின் தோல் பகுதி உடைபட்டாலோ, வெடிப்பு ஏற்பட்டாலோ, தெறித்துப் பிறவு ஏற்பட்டாலோ, வேறு தோல் பொருத்திக் கொள்வர். தோலிசைக் கருவியில் வெடிப்பு ஏற்படின், சேங்கொட்டைப் பால் கொண்டு வெடிப்பு ஏற்பட்ட இடத்தில், பூசிக் கொண்டு வாசிப்பார்கள். சில வேளைகளில் மெல்லிய நரம்பினாலோ, நூல் கொண்டோ தைத்துக் கொள்வர். பின்னர், அதை வளையங்களில் இணைத்து வாசிப்பது வழக்கம். இவர்கள் வாழிடங்களில், தோலுக்குப் பஞ்சமில்லை. மலை வாழிடம் என்பதால், தோல் அடிக்கடிக் குளிரில், பதம் இழந்து, விரைப்புக் குறைந்து தொய்வு ஆகி விடுகிறது. வெப்பம் மிகுதியாகையால், விரைப்பு அடிக்கடிக் கூடி விடும். இந்த சூழ்நிலைகளில், வளையங்களில், இழுத்துக் கட்டப்பட்ட கயிறுகளைத் தொய்வுபடுத்திக் கொள்வர்.